[image: image1.png]ROMANIA




Parlamentul  României

Camera  Deputaţilor

Comisia pentru industrii si servicii










Bucureşti, 07.12.2005









                  Nr.23/217/2005

BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru aprobarea participării României la Comitetul Zangger şi la Grupul Furnizorilor Nucleari pentru controlul exporturilor în vederea neproliferării armelor nucleare, transmis comisiei cu adresa nr.P.L.X 532 din 21 noiembrie 2005.



Potrivit prevederilor art.75 alin. (1) din Constituţia României, republicată, şi ale art.86 alin.(2) pct.1 din Regulamentul Camerei Deputaţilor, modificat şi completat prin H.C.D. nr.34/2005, Camera Deputaţilor este prima Cameră sesizată.



În raport de obiectul şi conţinutul său, proiectul de lege face parte din categoria legilor ordinare.
PREŞEDINTE,

Dan Ioan Popescu

                      Nr.23/217/2005

RAPORT

asupra proiectului de Lege pentru aprobarea participării României la Comitetul Zangger şi la Grupul Furnizorilor Nucleari pentru controlul exporturilor în vederea neproliferării armelor nucleare


În conformitate cu prevederile art.89 din Regulamentul Camerei Deputaţilor, modificat şi completat prin H.C.D. nr. 34/2005, Comisia pentru industrii şi servicii a fost sesizată, spre dezbatere şi avizare în fond, cu proiectul de Lege pentru aprobarea participării României la Comitetul Zangger şi la Grupul Furnizorilor Nucleari pentru controlul exporturilor în vederea neproliferării armelor nucleare, transmis cu adresa nr.P.L.X 532 din 21 noiembrie 2005, înregistrată la comisie sub nr.23/217 din 22 noiembrie 2005.



Potrivit prevederilor art.75 din Constituţia României, republicată şi ale art.86 alin.(2) pct.1 din Regulamentul Camerei Deputaţilor, modificat şi completat prin H.C.D. nr. 34/2005, Camera Deputaţilor este prima Cameră sesizată..



Consiliul Legislativ a avizat proiectul de lege cu avizul nr.1564 din 4 noiembrie 2005, cu observaţii şi propuneri preluate de către iniţiator.



Comisia pentru politică externă a avizat favorabil proiectul de lege cu avizul nr.33/30.11.2005.



Proiectul de lege are ca obiect de reglementare aprobarea participării României la Comitetul Zangger şi la Grupul Furnizorilor Nucleari pentru controlul exporturilor în vederea neproliferării armelor nucleare şi a plăţii cotizaţiei participării României la aceste aranjamente ale statelor furnizoare de materie nucleare şi nenucleare pentru reactori, echipamente şi tehnologii nucleare, create în 1971, respectiv 1975.


Potrivit prevederilor art.60 din Regulamentul Camerei Deputaţilor, modificat şi completat prin H.C.D. nr. 34/2005, comisia a examinat proiectul de lege în şedinţa din 6 decembrie 2005.



La dezbaterea acestui proiect de lege, din totalul de 23 de deputaţi membri ai comisiei, au fost prezenţi 20 deputaţi.



În raport de obiectul şi conţinutul său, proiectul de lege face parte din categoria legilor ordinare.



În urma dezbaterilor, Comisia pentru industrii şi servicii a hotărât, cu unanimitate de voturi, să propună plenului Camerei Deputaţilor, spre dezbatere şi adoptare, proiectul de Lege pentru aprobarea participării României la Comitetul Zangger şi la Grupul Furnizorilor Nucleari pentru controlul exporturilor în vederea neproliferării armelor nucleare, în forma adoptată de Guvern.
                      PREŞEDINTE,                                         SECRETAR,    
                   Dan Ioan Popescu                                      Aurelia Vasile
Consilier,

Silvia Vlăsceanu

